wannaphong/clean_thaiwikipedia huggingface dataset:
# แอร์เอเชียเจแปน
บริษัท แอร์เอเชียเจแปน จำกัด   เป็นผู้ให้บริการสายการบินต้นทุนต่ำเป็นรายแรกในประเทศญี่ปุ่น ในนามสายการบินแอร์เอเชียเจแปน มีสำนักงานใหญ่ตั้งอยู่ที่โตเกียว ประเทศญี่ปุ่น มีฐานการบินอยู่ที่ท่าอากาศยานนานาชาตินาริตะ โตเกียว โดยเริ่มดำเนินการใน วันที่ 1 เดือนสิงหาคม พ.ศ. 2555

 ประวัติ 
ในประเทศญี่ปุ่น ตลาดธุรกิจการบินกำลังมีการเปลี่ยนแปลงหลาย ๆ อย่างรวมไปถึงการที่มีข้อตกลงน่านฟ้าเสรีกับหลาย ๆ ประเทศ และการที่ต้องแข่งขันกับการขนส่งทางถนน ทางรถไฟ และสำหรับเที่ยวบินภายในประเทศ ท่าอากาศยานนานาชาตินาริตะ เป็นสนามบินนานาชาติหลักของกรุงโตเกียว กำลังมีแผนที่จะขยายพื้นที่ เพื่อให้รองรับผู้โดยสารให้มากขึ้น ANA ได้พยายามมองหาลู่ทางที่จะดำเนินการสายการบินในลักษณะสายการบินต้นทุนต่ำ หลังจากได้ศึกษาตลาดและวิเคราะห์ดูแล้ว จึงได้สรุปที่จะจับมือกับสายการบินต้นทุนต่ำที่มีประสิทธิภาพอย่างแอร์เอเชียที่มีเส้นทางการบินครอบคลุมภูมิภาคอาเซียน ซึ่งทางแอร์เอเชียก็กำลังมองหาลู่ทางที่จะขยายธุรกิจในญี่ปุ่นเช่นเดียวกัน ANA เป็นกลุ่มสายการบินที่ใหญ่ที่สุดในประเทศญี่ปุ่น (All Nippon Airways) http://www.btimes.com.my/articles/vas21-2/Article/ และ AirAsia กลุ่มสายการบินต้นทุนต่ำ จึงได้จัดตั้งสายการบินต้นทุนต่ำ สายใหม่ในประเทศญี่ปุ่นในนาม แอร์เอเชียเจแปน ในวันที่ 21 กรกฎาคม 2554 ที่กรุงโตเกียวhttp://www.ana.co.jp/eng/aboutana/press/2011/110721.html ANA Official Press Release on the establishment of AirAsia Japan, 2011-07-21 โดยมีสัดส่วนเงินลงทุน ANA 67%, AirAsia Berhad 33% และมีการจัดตั้งบริษัทอย่างเป็นทางการใน เดือนสิงหาคม 2554 
และมีแผนจะเปิดให้บริการในเดือนสิงหาคม ปี 2555 กับสามเส้นทางภายในประเทศจาก ท่าอากาศยานนานาชาตินาริตะ กรุงโตเกียว ไปสู่ ท่าอากาศยานนิวชิโตเซะ เมืองซัปโปโระ ท่าอากาศยานฟูกูโอกะ เมืองฟูกูโอกะ และ ท่าอากาศยานนาฮะ จังหวัดโอกินาวะ ตามด้วยสองเส้นทางระหว่างประเทศไปยังเกาหลีใต้ในตุลาคม ปี 2555 คือ เมืองปูซานและโซล 

 จุดหมายปลายทาง 

ตารางจุดหมายปลายทางที่ให้บริการทั้งสองสาขาของสายการบิน เมื่อตุลาคม 2020:

ประเทศเมืองท่าอากาศยานหมายเหตุอ้างอิงประเทศญี่ปุ่นฟูกูโอกะท่าอากาศยานฟูกูโอกะ  นาโงยะท่าอากาศยานนานาชาติชูบุเซ็นแทรร์นาฮะท่าอากาศยานนาฮะโอซากะท่าอากาศยานนานาชาติคันไซซัปโปโระท่าอากาศยานชินชิโตะเซะ เซ็นไดท่าอากาศยานเซ็นได โตเกียวท่าอากาศยานนานาชาตินาริตะประเทศเกาหลีใต้ปูซานท่าอากาศยานนานาชาติคิมแฮโซลท่าอากาศยานนานาชาติอินช็อนประเทศไต้หวันไทเปท่าอากาศยานนานาชาติไต้หวันเถา-ยฺเหวียน

 ฝูงบิน 
thumb|right| ภายในห้องโดยสารของ แอร์บัส เอ320 
ฝูงบินของแอร์เอเชียเจแปน ประกอบด้วยเครื่องบินต่อไปนี้ เมื่อถึงเวลาปิดให้บริการในเดือนตุลาคม 2020:

+ ฝูงบินแอร์เอเชียเจแปน เครื่องบิน จำนวน สั่งซื้อ จำนวนผู้โดยสาร หมายเหตุแอร์บัส เอ320-2003—180186แอร์บัส เอ320นีโอ—1186คำสั่งซื้อที่โอนไปยังแอร์เอเชียรวม31
# ณพชร ว่องชาญกิจ
ณพชร ว่องชาญกิจ (ชื่อจริงอ่านว่า: ณะ-พะ-ชะ-ระ) ชื่อเล่น พดด้วง เกิดเมื่อวันที่ 30 มกราคม พ.ศ. 2532 เป็นศิลปิน-นักร้องชาวไทย จบมัธยมศึกษาที่โรงเรียนเตรียมอุดมศึกษา ต่อระดับปริญญาตรี คณะเศรษฐศาสตร์ จุฬาลงกรณ์มหาวิทยาลัย พดด้วงเธอเป็นศิลปินสังกัดไอดี เร็คคอร์ดในเครืออาร์เอส เข้ามาเป็นศิลปินจากการถูกชักนำของ เจมส์ เรืองศักดิ์ ลอยชูศักดิ์ หัวเรือใหญ่ของ "ไอดี เร็คคอร์ด" เพราะเห็นแววจากการประกวดความสามารถทางการร้องเพลง ก็รีบคว้าตัวเธอมาเข้าสังกัดทันที

พดด้วงเปิดตัวอัลบั้มชุดแรกกับค่าย ไอดี เร็คคอร์ด เมื่อปี 2547 ชื่ออัลบั้มว่า "She's Pod-Duang (ชีส์ พดด้วง)" ที่มาจากชื่อของ พดด้วง เอง อัลบั้มนี้เป็นเพลงแนวป๊อปร็อกผสมซาวน์อิเล็กทรอนิกส์ ซึ่งก่อนที่จะมาทำอัลบั้มนี้ พดด้วง ได้ร่วมประกวดร้องเพลง เมื่อปี 2546 หลังจากนั้นก็ได้รับการติดต่อจากทาง อาร์.เอส.ฯ ในเรื่องของการทำงานเพลง 

ปี 2552 พดด้วงได้เข้ามาเป็นศิลปินในค่ายสนามหลวงการดนตรี ในเครือGMM Grammy หลังจากที่ทางค่ายไอดี เร็คคอร์ดปิดตัวลง พร้มกับเพื่อนอีก 1 คนคือ "บิวตี้-พุธระพี วงศ์สิทธิภัทร์" 
อดีตนักร้องวง Preppy G รวมตัวกันในชื่อวง "เกิร์ลเฟรนด์ (Girlfriend)" เปิดตัวด้วยเพลง "นักศึกษา"

 ผลงาน 
 อัลบั้มของพดด้วง 
 อัลบั้มปกติ 
รายละเอียดอัลบั้มรายชื่อเพลง She's Pod-Doung
 ปี: 22 กรกฎาคม พ.ศ. 2547
 สังกัด: อาร์เอส ไม่ว่าง ไม่ว่าง : พดด้วง | Official MV
 ที่ปรึกษา ที่ปรึกษา : พดด้วง | Official MV
 วะ ฮ่ะ ฮ่า
 ฟังบ้างไหม
 ไม่เคยพอ
 สะกดไม่ออก
 คนมีเจ้าของ
 ไม่เชื่ออย่าลบหลู่
 เดี๋ยวศอก
 มั่นใจ

 อัลบั้มพิเศษ 
รายละเอียดอัลบั้มรายชื่อเพลง คิดถึงแม่...เรียงความเรื่องแม่
 ปี: พ.ศ. 2548
 สังกัด: อาร์เอส ของขวัญวันแม่ (แดน)
 ถ้าแม่ไม่...แล้วใครรัก(บีม)
 เด็กขี้แย(Me')
 จันทร์ในใจ(โพทธิ์)
 เหนื่อยพอแล้วแม่(ฟิล์ม)
 จดหมายถึงแม่(นุ้ย)
 เพื่อนแท้ชื่อแม่เรา(เอ๊ะ)
 แม่แบบ(พดด้วง)
 เรียงความเรื่องแม่ ลูกของพ่อ
 ปี: พ.ศ. 2549
 สังกัด: อาร์เอส ลูกของพ่อ (รวมศิลปินอาร์เอส)
 ไผ่รวมกอ
 อย่าทำให้พ่อร้องให้ 
 คิดถึงพ่อ
 พอเพียง - เพียงพอ 
 อยากเข้มแข็งเหมือนพ่อ 
 บอกด้วยใจ - ฟังด้วยใจ 
 ลูกไม้ใต้ต้น (เราสามคนยังเก็บตะวัน)
 พรของพ่อ
 ทำดีให้พ่อดู

 ซิงเกิ้ล 
 รายละเอียดอัลบั้มรายชื่อเพลงAlive
 ปี: พ.ศ. 2548
 สังกัด: ไอดี เร็คคอร์ด ในเครืออาร์เอส  เพลงของเรา - เจมส์ เรืองศักดิ์ ลอยชูศักดิ์ (Feat. Podduang & Nink)Girlfriend
 ปี: พ.ศ. 2552
 สังกัด: สนามหลวงการดนตรี ในเครือGMM Grammy  นักศึกษา 
 นักศึกษา Acoustic Version

 ผลงานโฆษณา 
 โฆษณามันฝรั่งทอด LAY'S ร่วมกับ ปฏิภาณ ปฐวีกานต์
# เฟร์นันโด กาโก
เฟร์นานโด รูเบน กาโก  เกิดวันที่ 10 เมษายน ค.ศ.1986 ในบัวโนสไอเรส ประเทศอาร์เจนตินา เป็นนักฟุตบอล เขาเคยเล่นในเซเรียอากับสโมสรโรมา โดยยืมมาจากเรอัลมาดริด ปัจจุบันเล่นให้กับโบกายูนิออร์สในตำแหน่งกองกลาง
# สกูบี้-ดู ตอน มนต์เพลงแวมไพร์
สกูบี้-ดู ตอน มนต์เพลงแวมไพร์  เป็นภาพยนตร์ที่ทำเพื่อลงวิดีโอโดยเฉพาะในชุดสกูปีดู ออกให้เช่าผ่านทางแอมะซอนอินสแตนต์วิดีโอและไอจูนส์เมื่อวันที่ 22 ธันวาคม ค.ศ. 2011

ให้เสียง
 Voice Actors  Characters แฟรง เวลเกอร์  สคูบี้-ดู และ เฟรด โจนส์ Matthew Lillard  นอร์วิลล์"แชคกี้" โรเจอร์ Grey DeLisle  แดฟนี่ เบลค Mindy Cohn  เวลม่า ดิงค์ลัย์ Obba Babatunde  Vampire Actor #4 Jeff Bennett  Vincent Van Helsing and ลอร์ด วัลโดรน่า Julianne Buescher  Vampire Actor #3 and Kelly Smith Christian Campbell  Bram Jim Cummings  ทูลีย์ และ แจสเปอร์  Rob Paulsen  Sheriff, Vampire Actor #2, and Teen Vampire Mindy Sterling  Lita Rutland Robert Townsend  Vampire Actor #1 Jim Wise  เฮ็นรี่ Bets Malone   เสียงร้องเพลงของเวลม่า

เพลงประกอบ
 Songs Bayou Breeze (sung by Tulie) Done With Monsters (sung by Shaggy, Daphne, Scooby, Freddie, Velma) The Vampires Dance (sung by the Fangenschanz) Valdronya Returns Valdronya Returns (Reprise) The Vampires Bite (sung by Lita) Scooby and Me (sung by Shaggy, Lita, Vincent, Poubelle, Sheriff, the Fangenschanz) Do You Want To Live Forever? (sung by Bram and Daphne) Bride of the Vampire (sung by the Fangenschanz and Lord Valdronya) Done With Monsters (Reprise) (sung by Freddie, Daphne, Velma, Shaggy and Scooby)
# อันดับพะยูน
อันดับพะยูน เป็นอันดับของสัตว์เลี้ยงลูกด้วยนมขนาดใหญ่อันดับหนึ่ง ใช้ชื่อวิทยาศาสตร์ว่า Sirenia 

เดิมที สัตว์ในอันดับนี้ถูกจัดให้อยู่ในอันดับเดียวกับอันดับวาฬและโลมา (Cetacea) ด้วยเห็นว่าเป็นสัตว์เลี้ยงลูกด้วยนมที่อาศัยอยู่ในทะเล และมีรูปร่างคล้ายคลึงกัน แต่ต่อมาในปี ค.ศ.  1816 อ็องรี มารี ดูว์ครอแต เดอ แบล็งวีล นักสัตววิทยาชาวฝรั่งเศส เป็นบุคคลแรกที่ทำการแยกความแตกต่างระหว่างพะยูนกับโลมาและวาฬ ออกจากกันและจัดพะยูนเข้าไว้ในกลุ่มสัตว์เลี้ยงลูกด้วยนมที่มีกีบในอันดับ Sirenia โดยนับว่าพะยูนมีบรรพบุรุษร่วมกันกับช้างมาก่อน คือ Paenungulata รวมถึงการศึกษาซากดึกดำบรรพ์ของพะยูนสกุล Eotheroides ที่พบในประเทศอียิปต์ พบว่ามีลักษณะบางอย่างเหมือนและใกล้เคียงกันกับ Moeritherium ซึ่งเป็นต้นตระกูลของช้างยุคอีโอซีนตอนต้น (ประมาณ 40 ล้านปีมาแล้ว) Eotheroides เป็นสัตว์มี 4 ขา มีฟันครบและอาศัยอยู่ในน้ำ ต่อมามีวิวัฒนาการเพื่อให้อาศัยอยู่ในน้ำได้ดีขึ้น โดยที่ขาหลังจะลดขนาดลงและหายไปในที่สุด ส่วนขาหน้าจะเปลี่ยนแปลงไปมีลักษณะคล้ายใบพายเพื่อให้เหมาะสมกับการว่ายน้ำ จากนั้นก็มีวิวัฒนาการมาเรื่อย ๆ จนกลายมาเป็นพะยูนในปัจจุบัน  อีกทั้ง แอนสท์ แฮคเคิล นักชีววิทยาชาวเยอรมันได้วิจัยเมื่อประมาณ 100 ปีก่อน โดยพบว่าตัวอ่อนของสัตว์ทั้งสองนี้มีโครงสร้างทางสรีระที่คล้ายกันมากจนในอดีตเมื่อ 40 ล้านปีก่อน ช้างและพะยูนมีต้นตระกูลร่วมกัน ถึงวันนี้มันก็ยังมีงวงและจมูกที่ใช้หายใจเหมือนกัน มีพฤติกรรมสืบพันธุ์ที่คล้ายคลึงกัน และเลี้ยงลูกด้วยนมเหมือนกัน ธรรมชาติของพะยูน จากผู้จัดการออนไลน์ 

ปัจจุบัน พะยูนได้ถูกแบ่งออกเป็น 2 วงศ์ คือ Dugongidae และTrichechidae แบ่งได้เป็น 2 สกุล 4 ชนิด กระจายพันธุ์ไปในทะเลและแม่น้ำสายใหญ่ในเขตร้อนและเขตอบอุ่นทั่วโลก กินอาหารจำพวก หญ้าทะเล, สาหร่ายและตะไคร่น้ำ เป็นอาหาร

โดยพะยูนชนิดที่ใหญ่ที่สุดเท่าที่เคยมีมา คือ วัวทะเลชเตลเลอร์ (Hydrodamalis gigas) ที่อยู่ในวงศ์ Dugongidae ที่มีความยาวถึง 7 เมตร แต่ปัจจุบันได้สูญพันธุ์ไปแล้วเมื่อราว 300 ปีก่อน

โดยคำว่า "Sirenia" นั้นมาจากคำว่า "ไซเรน" ซึ่งเป็นอสูรกายที่อาศัยอยู่ในทะเลในเทพปกรณัมกรีก[ Frequently Asked Questions ]

ดูเพิ่ม
Paenungulata
# สินธพ แก้วพิจิตร
พันโท สินธพ แก้วพิจิตร (เกิด 25 มิถุนายน พ.ศ. 2514) ปัจจุบันดำรงตำแหน่งเป็นสมาชิกสภาผู้แทนราษฎรจังหวัดนครปฐม สังกัดพรรครวมไทยสร้างชาติเปิดรายชื่อสมาชิกพรรครวมไทยสร้างชาติ อดีตรองเลขาธิการพรรคประชาธิปัตย์เปิดรายชื่อกรรมการบริหารพรรคประชาธิปัตย์ จำนวน 39 คน

 ประวัติ 
สินธพ เกิดเมื่อวันที่ 25 มิถุนายน พ.ศ. 2514 เป็นบุตรนายสุนทร นางอรดี แก้วพิจิตร มีพี่ชายคือสมพัฒน์ แก้วพิจิตร อดีตกรรมการบริหารพรรคชาติไทย ด้านครอบครัวสมรสกับรองศาสตราจารย์ จุฑามาศ แก้วพิจิตร (สกุลเดิม:ทองสุกมาก) รองคณบดีฝ่ายวิจัย บริการวิชาการ และพัฒนาเครือข่าย คณะพัฒนาทรัพยากรมนุษย์ สถาบันบัณฑิตพัฒนบริหารศาสตร์ เมื่อ พ.ศ. 2547

สำเร็จการศึกษาจากโรงเรียนเตรียมทหาร รุ่นที่ 32 ปริญญาตรีวิศวกรรมศาสตรบัณฑิต (วิศวกรรมโยธา) โรงเรียนนายร้อยพระจุลจอมเกล้า รุ่นที่ 43 ปริญญาโท สาขา Engineering Management The George Washington University และปริญญาเอก สาขา Computational Sciences and Informatics George Mason Univeresity

การทำงาน
หลังจากสำเร็จการศึกษาจากโรงเรียนนายร้อยพระจุลจอมเกล้า ได้เลือกเหล่าทหารช่าง และได้ลาศึกษาต่อต่างประเทศ เมื่อจบการศึกษาในระดับปริญญาเอก ได้กลับมารับราชการที่โรงเรียนนายร้อยพระจุลจอมเกล้า และได้ตำแหน่งทางวิชาการ เป็น ผู้ช่วยศาสตราจารย์  

ในเวลาต่อมา สำเร็จหลักสูตรหลักประจำ โรงเรียนเสนาธิการทหารบกโดยตำแหน่งสุดท้าย คือ นายทหารฝ่ายเสนาธิการประจำผู้บังคับบัญชา    

อีกทั้งยังจบหลักสูตรวิทยาลัยป้องกันราชอาณาจักร (วปอ.65)  

 งานการเมือง 

หลังจากนายสมพัฒน์ แก้วพิจิตร (พี่ชาย) ถูกตัดสิทธิ์ทางการเมืองเป็นเวลา 5 ปี ในคดียุบพรรคชาติไทย พันโท สินธพ จึงได้เข้ามาทำงานการเมืองแทนพี่ชาย และลงสมัครรับเลือกตั้งเป็นครั้งแรกในปี พ.ศ. 2554 สังกัดพรรคชาติไทยพัฒนาสนามพระปฐมเจดีย์เขต 1 พรรคใหญ่ส่งหน้าใหม่สู้ศึก สามารถเอาชนะนายฐานุพงศ์ รังสิไตรพงศ์ จากพรรคเพื่อไทย ได้รับการเลือกตั้งเป็นครั้งแรก 

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ได้รับเลือกตั้งอีกสมัย สังกัดพรรคประชาธิปัตย์ ชนะนางสาวสาวิกา ลิมปะสุวัณณะ จากพรรคอนาคตใหม่ โดยมีคะแนนต่างกันเพียง 4 คะแนน จากการนับคะแนนถึง 2 ครั้งกกต.แถลงยืนยันนับคะแนนใหม่นครปฐม "ประชาธิปัตย์ชนะอนาคตใหม่" และในการเลือกตั้ง พ.ศ. 2566 เขาย้ายไปสังกัดพรรครวมไทยสร้างชาติ โดยลงสมัครใน ส.ส. แบบแบ่งเขตที่จังหวัดเดิม และได้รับการเลือกตั้งเป็นสมัยที่สาม

 สมาชิกสภาผู้แทนราษฎร 
พันโทสินธพ แก้วพิจิตร ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนครปฐม สังกัดพรรคชาติไทยพัฒนา
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดนครปฐม สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดนครปฐม สังกัดพรรครวมไทยสร้างชาติ

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๔, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๘, ๒๒ มกราคม ๒๕๖๔
# อาร์พีจี-7
อาร์พีจี-7  เป็นเครื่องยิงจรวดที่มีน้ำหนักเบา มีขนาดลำกล้อง 40 มิลลิเมตร บรรจุลูกจรวดทางปากลำกล้อง สามารถนำไปได้เพียงบุคคลเดียว ยิงด้วยการเล็งตรงจากท่าประทับบ่า ท่านอนราบ หรือใช้ขาหยั่งในการยิง ปรับปรุงมาจากเครื่องยิงจรวดอาร์พีจี-2 ในส่วนของแท่งดินขับ ทำให้มีระยะยิงมากขึ้นกว่าเดิม 

เครื่องยิงจรวดอาร์พีจี-7 เดิมผลิตโดยโรงงานอาวุธของกองทัพสหภาพโซเวียต ปัจจุบันถือเป็นสิทธิบัตรของบริษัทบาซัลต์ (Bazalt) ประเทศรัสเซีย รวมถึงมีการใช้สิทธิบัตรอาวุธรุ่นนี้นี้ในการผลิตในประเทศด้วย เช่น ไทป์ 69 ของประเทศจีน ฯลฯ เป็นต้น ด้วยความเรียบง่าย มีราคาถูก และมีประสิทธิภาพพอสมควร ทำให้เครื่องยิงจรวดรุ่นนี้เป็นที่นิยมใช้กันแพร่หลายในกลุ่มกองกำลังติดอาวุธต่างๆ มาจนถึงปัจจุบัน 

แหล่งข้อมูลอื่น
# ซีตูกินตุง
ซีตูกินตุง หรือ ทะเลสาบกินตุง  เป็นทะเลสาบประดิษฐ์ในเขตตาเงอรัง ประเทศอินโดนีเซีย สร้างขึ้นโดยเขื่อนสูง 16 เมตรซึ่งถูกสร้างขึ้นโดยรัฐบาลอาณานิคมดัตช์ใน พ.ศ. 2476 เขื่อนนี้แตกเมื่อวันที่ 27 มีนาคม พ.ศ. 2552 ทำให้ทะเลสาบแห้ง และน้ำท่วมที่เกิดขึ้นคร่าชีวิตประชาชนไปอย่างน้อย 100 ราย
# ลต ฉาย
ลต ฉาย (Saloth Chhay) เกิดประมาณ พ.ศ. 2463 – 2465 เป็นนักการเมืองและนักหนังสือพิมพ์ฝ่ายซ้ายชาวกัมพูชา ซึ่งมีบทบาททางการเมืองในช่วง พ.ศ. 2493 จนถึงก่อนเขมรแดงครองอำนาจ เขาเป็นที่รู้จักเพราะเป็นพี่ชายของลต ซอร์หรือพล พต ซึ่งต่อมาเป็นผู้นำพรรคคอมมิวนิสต์กัมพูชาและมีอิทธิพลทางการเมืองของกัมพูชา เชื่อกันว่าเขาถูกฆ่าตายไม่นานหลังจากพนมเปญแตกหรืออาจจะเสียชีวิตระหว่างที่ออกจากพนมเปญ
การทำงาน
ฉายเกิดในครอบครัวชนชั้นกลางในเปรกซเบา จังหวัดกำปงธม ต่อมาได้เข้ามาอยู่ในพนมเปญเมื่อประมาณ พ.ศ. 2473 โดยที่ญาติของเขามีความใกล้ชิดกับกษัตริย์กัมพูชาในขณะนั้นคือพระสีสุวัตถิ์ มุนีวงศ์ ฉายมีความสนใจต่อการเรียกร้องเอกราชที่สมบูรณ์ของกัมพูชา ทำให้เขาเข้าร่วมกลุ่มกองโจรกับเซิง งอกทัญเมื่อประมาณ พ.ศ. 2493 และเขาได้ติดต่อกับผู้นำกลุ่มเขมรอิสระคือพระนโรดม จันทรังสีด้วย

ฉายเป็นผู้ให้การสนับสนุนลต ซอร์ น้องชายของเขาเมื่อกลับจากปารีสเมื่อ พ.ศ. 2496 ให้เข้ามาทำงานกับพระนโรดม จันทรังสี แต่ซอร์ปฏิเสธการทำงานกับระบบเจ้าขุนมูลนายChandler, p.41 ซอร์ได้อาศัยความสัมพันธ์ของฉายกับกลุ่มคอมมิวนิสต์ที่ต่อต้านจักรวรรดินิยม โดยฉายร่วมมือกับกลุ่มเวียดมิญที่เคลื่อนไหวตามแนวชายแดนกัมพูชาและพาน้องชายของเขาไปเข้าร่วมด้วย และซอร์ได้เข้าร่มในสมาคมเขมรอิสระในที่สุดKiernan, p.123

กัมพูชาได้รับเอกราชเมื่อพ.ศ. 2496 โดยมีพระนโรดม สีหนุเป็นผู้นำ ฉายเข้ามาเล่นการเมืองกับกรมประชาชนซึ่งเป็นองค์กรถูกกฎหมายของพรรคคอมมิวนิสต์กัมพูชา เขาได้ร่วมกับ เซิน ฟอกโทว ทัช เฟือน และ ฮู ยวน ก่อตั้งคณะกรรมการปกป้องนโยบายเป็นกลางของพระมหากษัตริย์ ใน พ.ศ. 2498 ฉายถูกจับใน พ.ศ. 2498 หลังจากที่หนังสือพิมพ์สามัคคี (Sammaki) โจมตีข้อตกลงทางการทหารระหว่างกัมพูชากับสหรัฐอเมริกาCorfield, p.166 ในช่วงหลัง พ.ศ. 2503 กรมประชาชนถูกกดดันโดยระบอบสังคมของพระนโรดม สีหนุKiernan, p.313 ฉายถูกขังคุกอีกครั้งเมื่อ พ.ศ. 2512 แต่ถูกปล่อยตัวหลังการรัฐประหาร พ.ศ. 2513 โดยลน นล ระหว่างพ.ศ. 2514 – 2515 ฉายเป็นบรรณาธิการของหนังสือพิมพ์ประโยชัน แขมร์ และเข้าร่วมกับกรมประชาชนที่รื้อฟื้นขึ้นมาใหม่Corfield, p.166
เสียชีวิต
ฉายเสียชีวิตหลังจากกองทัพเขมรแดงเข้ายึดพนมเปญได้ไม่นาน กองทัพเขมรแดงได้กวาดต้อนประชาชนออกจากเมือง โดยกล่าวอ้างว่าสหรัฐอเมริกาจะมาทิ้งระเบิด เชื่อว่าฉายเสียชีวิตระหว่างการอพยพออกจากพนมเปญหรือถูกทหารเขมรแดงฆ่าตาย
อ้างอิง

Corfield, J. Khmers stand up!: a history of the Cambodian government 1970-1975, Monash University, 1994, ISBN 9780732605650
Chandler, D. Brother number one: a political biography of Pol Pot, Westview, 1999, ISBN 9780813335100
Kiernan, B. How Pol Pot came to power, Yale UP, 2004
# แกว ปุตเรียะซเม็ย
แกว ปุตเรียะซเม็ย หรือ แก้ว พุทธรัศมี (, แกว พุทฺธฺรสฺมี; เกิด 1 ตุลาคม พ.ศ. 2497) เกิดที่จังหวัดกำปงจามเมื่อ 1 ตุลาคม พ.ศ. 2497Keo Puth Rasmey: president of Cambodia's co-ruling Funcinpec Party, People's Daily Online  เป็นนักการเมืองกัมพูชา, พระชามาดาของพระบาทสมเด็จพระนโรดม สีหนุ และเป็นชาวกัมพูชาเชื้อสายจีน第二届世界华商(香港)论坛 , 姜文卉; 西哈努克親王女兒夫婦: 中柬友誼源遠流長 , 2007-8-12, Ta Kung Newspaper ในวันที่ 19 ตุลาคม พ.ศ. 2549 ได้รับเลือกให้เป็นหัวหน้าพรรคฟุนซินเปกซึ่งเป็นพรรคนิยมเจ้าในกัมพูชา สืบต่อจากสมเด็จกรมพระนโรดม รณฤทธิ์
# ซัมเมอร์สแลม (1995)
ซัมเมอร์สแลม (1995)  เป็นรายการเพย์-เพอร์-วิวมวยปล้ำอาชีพของดับเบิลยูดับเบิลยูอี จัดในวันที่ 27 สิงหาคม พ.ศ. 2538 ณ สนามพิตต์สเบิร์ก ไซวิค อารีนา ในเมืองพิตต์สเบิร์ก, รัฐเพนซิลเวเนีย สหรัฐอเมริกา โดยมีจำนวนผู้เข้าชมในสนามทั้งสิ้น 18,062 คน โดยมีนักมวยปล้ำจากสมาคมของ WWF
# จัดจ์เมนท์เดย์ (2007)
จัดจ์เมนท์เดย์ (2007) (อังกฤษ:Judgment Day (2007)) เป็นรายการเพย์-เพอร์-วิวมวยปล้ำอาชีพของ เวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 20 พฤษภาคม ค.ศ. 2007 ณ สนามสก็อตต์เรด เซ็นเตอร์ ในเมืองเซนต์หลุยส์, รัฐมิสซูรี ซึ่งเป็นรายการในลำดับรายการแบคแลช ครั้งที่ 9 และจัดหลังจากศึกแบคแลช (2007) โดยแสดงนักมวยปล้ำจากรอว์, สแมคดาวน์ และ อีซีดับเบิลยู ในรายการนี้มีการแข่งขันปล้ำกัน 8 รายการด้วยกัน

เบื้องหลัง/ก่อนถึงศึกจัดจ์เมนท์เดย์
เรื่องราวการชิงแชมป์โลก WWE ระหว่าง จอห์น ซีนา กับ เดอะ เกรท คาลี
ในศึกรอว์ (30 เมษายน ค.ศ. 2007) เดอะ เกรท คาลี ได้แอบลอบทำร้าย ชอว์น ไมเคิลส์, เอดจ์ และ แรนดี ออร์ตัน ทำให้ไม่มีสิทธิ์ชิงแชมป์โลก WWE ต่อมาจอห์น ซีนาได้ออกมาท่าคนที่ลอบทำร้าย ชอว์น ไมเคิลส์, เอดจ์ และ แรนดี ออร์ตัน พอเดอะ เกรท คาลี เดินออกมาจอห์น ซีนาทำหน้านิ่งและกลืนน้ำลาย เมื่อเห็นเดอะ เกรท คาลี และจอห์น ซีนาได้เข้าไปลุยเดอะ เกรท คาลี แต่สุดท้ายโดนใส่ท่า Khali Bomb ของเดอะ เกรท คาลีไป ต่อมาในศึกรอว์ (7  พฤษภาคม ค.ศ. 2007) เดอะ เกรท คาลี ได้กลายเป็นผู้ท่าชิงแชมป์โลก WWE อันดับ 1 ในศึกจัดจ์เมนท์เดย์ โดยใส่ท่า Khali Bomb กับชอว์น ไมเคิลส์ แล้วน็อกเอ้าน์ไป  ต่อมาเดอะ เกรท คาลี ได้ขโมยเข็มขัดแชมป์โลก WWE ของจอห์น ซีนามา ต่อมาในศึกรอว์ (14  พฤษภาคม ค.ศ. 2007) จอห์น ซีนาพยายามจะเอาเข็มขัดแชมป์โลก WWE คืนจากเดอะ เกรท คาลี แต่ไม่สำเร็จ โดนลอบทำร้ายเสียก่อน

เรื่องราวการชิงแชมป์โลกเฮฟวีเวท ระหว่าง เอดจ์ กับ บาทิสตา
ในศึกสแมคดาวน์! (11  พฤษภาคม ค.ศ. 2007) ในแมทช์การปล้ำระหว่าง ดิอันเดอร์เทเกอร์ กับ บาทิสตา ในกรงเหล็ก Steel Cage ชิงแชมป์โลกเฮฟวีเวท ปรากฏว่าเสมอกันและทำให้แชมป์ไม่เปลี่ยนมือ หลังแมทช์มาร์ค เฮนรี ได้ออกมาลอบทำร้าย ดิอันเดอร์เทเกอร์ จนหมดสภาพ และเอดจ์ ได้ใช้โอกาสใช้สิทธิ์มันนี่อินเดอะแบงค์ ที่ได้มาจาก มิสเตอร์เคนนาดี ชิงแชมป์โลกเฮฟวีเวทจาก ดิอันเดอร์เทเกอร์ และชนะไปในที่สุด ต่อมาในศึกสแมคดาวน์! (18  พฤษภาคม ค.ศ. 2007) บาทิสตา ได้กลายเป็นผู้ท่าชิงแชมป์โลกเฮฟวีเวท อันดับ 1 ในศึกจัดจ์เมนท์เดย์

ผลการปล้ำ/แมทช์การปล้ำ
#แมทช์การปล้ำกำหนดการปล้ำเวลาก่อนรายการเคน ชนะ วิลเลียม รีกัล (พร้อมด้วย เดฟ เทย์เลอร์)แมทช์การปล้ำเดี่ยว09:301ริค แฟลร์ ชนะ คาร์ลิโต้ โดยการสับมิสชั่นแมทช์การปล้ำเดี่ยว15:352บ๊อบบี แลชลี ชนะ ทีมแม็กแมเฮิน (อูมาก้า, วินซ์ แม็กแมเฮิน (c), และ เชน แม็กแมเฮิน)แมทช์การปล้ำ 3 รุม 1 เพื่อชิงแชมป์ECW World Championship01:143ซีเอ็ม พังค์ ชนะ อีไลจาห์ เบิร์กแมทช์การปล้ำเดี่ยว16:514แรนดี ออร์ตัน ชนะ ชอว์น ไมเคิลส์ โดยการน๊อกเอ้าน์แมทช์การปล้ำเดี่ยว04:315เดอะ ฮาร์ดี (แมทท์ และ เจฟฟ์) (c) ชนะ แลนซ์ เคด และ เทรเวอร์ เมอร์ด็อกแมทช์การปล้ำแทกทีม เพื่อชิงแชมป์World Tag Team Championship15:036เอดจ์ (c) ชนะ บาทิสตาแมทช์การปล้ำเดี่ยว เพื่อชิงแชมป์World Heavyweight Championship11:387มอนเทล วอนเทเวียส พอร์เตอร์ ชนะ คริส เบนวา (c) 2-0แมทช์การปล้ำจับกดสองในสาม เพื่อชิงแชมป์WWE United States Championship14:108จอห์น ซีนา (c) ชนะ เดอะ เกรท คาลี โดยการสับมิสชั่นแมทช์การปล้ำเดี่ยว เพื่อชิงแชมป์WWE Championship08:15

ดูเพิ่ม
ดับเบิลยูดับเบิลยูอี จัดจ์เมนท์เดย์
รายชื่อรายการเพย์-เพอร์-วิวของดับเบิลยูดับเบิลยูอี
# มุขนายกกิตติคุณ
ในคริสตจักรโรมันคาทอลิก มุขนายกกิตติคุณCode of Canon Law, Can. 402 §1  หรือ พระสังฆราชกิตติคุณ หมายถึง มุขนายกที่ได้รับอนุมัติจากพระสันตะปาปาให้ลาออกจากตำแหน่ง กรณีเป็นอัครมุขนายกที่ลาออกเรียกว่าอัครมุขนายกกิตติคุณ เนื่องจากมุขนายกกิตติคุณพ้นจากอำนาจในการบริหารมุขมณฑลแล้ว ประมวลกฎหมายพระศาสนจักรจึงถือว่ามุขนายกกิตติคุณเป็นมุขนายกเกียรตินามประเภทหนึ่ง

 ในประเทศไทย 
ในปัจจุบันประเทศไทยมีมุขนายกมิสซังที่เกษียณแล้วและยังมีชีวิตอยู่ 7 ท่าน ได้แก่"พระสังฆราชกิตติคุณ" .เรียกข้อมูลวันที่ 7 กรกฎาคม พ.ศ. 2555.
 เขตมิสซังกรุงเทพฯ - พระคาร์ดินัลไมเกิ้ล มีชัย กิจบุญชู
 เขตมิสซังกรุงเทพฯ - พระคาร์ดินัลฟรังซิสเซเวียร์ เกรียงศักดิ์ โกวิทวาณิช
 เขตมิสซังจันทบุรี - พระคุณเจ้าลอเรนซ์ เทียนชัย สมานจิต
 เขตมิสซังท่าแร่-หนองแสง - พระคุณเจ้าหลุยส์ จำเนียร สันติสุขนิรันดร์
 เขตมิสซังอุบลราชธานี - พระคุณเจ้าฟิลิป บรรจง ไชยรา
 เขตมิสซังนครสวรรค์ - พระคุณเจ้ายอแซฟ พิบูลย์ วิสิฐนนทชัย
 เขตมิสซังสุราษฎร์ธานี - พระคุณเจ้าโยเซฟ  ประธาน ศรีดารุณศีล
# โยตะ ซาโต
โยตะ ซาโต (,) อดีตนักมวยสากลชาวญี่ปุ่น เป็นอดีตแชมป์โลกในรุ่นซูเปอร์ฟลายเวท (115 ปอนด์) ของสภามวยโลก (WBC) ในสังกัดค่ายเคียวเอะ (สังกัดเดียวกับยูริ อาร์บาชาค็อฟ)
ประวัติ
ซาโตเกิดเมื่อวันที่ 1 เมษายน ค.ศ. 1984 ที่เมืองโมริโอกะ จังหวัดอิวาเตะ ประเทศญี่ปุ่น เริ่มชกมวยครั้งแรกเมื่อปี ค.ศ. 2004 ด้วยการแพ้คะแนน 4 ยก ต่อนักมวยชาวญี่ปุ่นด้วยกันเอง ที่โครากูเอ็งฮอลในกรุงโตเกียว ซึ่งต่อมาซาโตก็ได้แพ้อีกหนึ่งครั้งเมื่อปี ค.ศ. 2005 และเสมออีกครั้งหนึ่งในปี ค.ศ. 2009 ต่อมาซาโตได้ครองแชมป์ญี่ปุ่นในรุ่นซูเปอร์ฟลายเวทจาก Boxrec 

ซาโตได้ตำแหน่งแชมป์โลก WBC ด้วยการเอาชนะคะแนนอย่างเป็นเอกฉันท์ 12 ยก ด้วยคะแนน 114-112, 116-110, และ 114-112 ต่อ สุริยัน ศ.รุ่งวิสัย นักมวยชาวไทย เมื่อวันที่ 27 มีนาคม ค.ศ. 2012 ที่โครากูเอ็งฮอล ซึ่งซาโตเป็นผู้ท้าชิงในฐานะรองแชมป์โลก WBC อันดับที่ 3 ซึ่งก่อนหน้านั้นซาโตมีสถิติการชกที่ไม่แพ้หรือเสมอใครติดต่อมาถึง 18 ครั้ง  มีส่วนสูง 171 เซนติเมตร สูงกว่าสุริยันถึง 10 เซนติเมตร และเป็นฝ่ายใช้ช่วงชกที่ยาวกว่าชกวงนอกตลอด อีกทั้งในยกที่ 3 ซาโตสามารถชกสุริยันลงไปให้กรรมการนับ 8 ได้ถึง 2 ครั้งด้วย ซึ่งภายหลังเมื่อทราบผลการตัดสิน ซาโตถึงกับร้องไห้ด้วยความดีใจ และกล่าวว่าขอมอบตำแหน่งนี้เป็นของขวัญให้แก่ชาวญี่ปุ่นที่ประสบภัยสึนามิเมื่อปีที่ผ่านมาหน้า 23 เดลินิวส์ฉบับที่ 22,812: พุธที่ 28 มีนาคม พ.ศ. 2555

ซาโตป้องกันตำแหน่งแชมป์ได้ 2 ครั้ง ด้วยการเอาชนะคะแนน ซิลเวสเตอร์ โลเปซ นักมวยชาวฟิลิปปินส์ และชนะคะแนนเรียว อากาโอะ นักมวยชาวญี่ปุ่นด้วยกันมาได้ ซึ่งซาโตสามารถป้องกันตำแหน่งไว้ได้ด้วยการเอาชนะอย่างขาดลอยทั้ง 2 ครั้ง และได้พัฒนาฝีมือการชกขึ้นเรื่อย ๆ ก่อนจะเดินทางมายังประเทศไทย เพื่อป้องกันตำแหน่งกับศรีสะเกษ ศ.รุ่งวิสัย นักมวยชาวไทยที่จังหวัดศรีสะเกษ ตามสัญญาที่มีให้กันก่อนหน้านั้น ซึ่งทางซาโตได้ตั้งเงื่อนไขไว้ 4 ข้อ คือ 1. ต้องชกในเวทีในร่ม ติดเครื่องปรับอากาศ 2. ต้องเดินทางด้วยเครื่องบินชั้นเฟิร์สคลาส 3. ขอพักในโรงแรมห้าดาวที่จังหวัดอุบลราชธานีเท่านั้น เนื่องจากมีร้านอาหารญี่ปุ่น 4. กรรมการต้องมาจากชาติแถบทวีปยุโรปหรืออเมริกาเท่านั้น ศรีสะเกษโวขอน็อกซาโตะกระชากเข็มขัดแชมป์โลก จากเอ็มไทย

นอกจากนี้แล้วยังถือว่าเป็นนักมวยชาวญี่ปุ่นคนแรกในรอบเกือบ 50 ปี ที่เดินทางมาป้องกันตำแหน่งแชมป์โลกในประเทศไทย โดยคู่ล่าสุดนั้นเกิดขึ้นเมื่อต้นปี ค.ศ. 1964 เป็นการชกระหว่างฮิโรยูกิ เอบิฮาระ กับโผน กิ่งเพชร ที่เวทีราชดำเนิน ผลปรากฏว่าโผนเป็นฝ่ายชนะคะแนนไป

โยตะ ซาโต ชกกับศรีสะเกษ เมื่อวันที่ 3 พฤษภาคม ค.ศ. 2013 และเป็นฝ่ายถูกศรีสะเกษเดินหน้าเข้าหาและออกหมัดสลับลำตัวกับใบหน้าตลอด โดยเฉพาะในปลายยกที่ 7 ที่โดนถลุงอยู่ฝ่ายเดียว แต่ก็ไม่ยอมลงไปให้กรรมการนับ จนกระทั่งกรรมการมายุติการชกลงในต้นยกที่ 8 เสียแชมป์ไปในการชกครั้งนี้‘ศรีสะเกษ’ถลุง‘ซาโตะ’หมดทางสู้ยก8-ผงาดคว้าแชมป์โลกล้างแค้นแทนสุริยัน จากข่าวสด
# ฟุตบอลลีกดิวิชัน 2
ฟุตบอลลีกดิวิชัน 2 เป็นลีกฟุตบอลลำดับที่ 2 ในระบบลีกฟุตบอลอังกฤษระหว่างปี 1892 ถึง 1992 ภายหลังจากการก่อตั้งเอฟเอพรีเมียร์ลีก ฟุตบอลลีกก็ได้รับการจัดหมายเลขใหม่และลำดับที่ 3 ถูกเรียกว่า ฟุตบอลลีกดิวิชัน 2 ในขณะที่ลำดับที่ 2 ถูกเรียกว่า "ดิวิชัน 1" ซึ่งต่ำกว่าพรีเมียร์ชิป หลังจากการรีแบรนด์ของฟุตบอลลีกในฤดูกาล 2003–04 ลำดับที่ 2 ก็รู้จักกันในชื่อ แชมเปียนชิป และลำดับที่ 3 ก็รู้จักกันในชื่อฟุตบอลลีกวัน

จนถึงปี ค.ศ. 1992 ดิวิชั่น 2 อังกฤษ (เดิม) ได้เปลี่ยนชื่อเป็น ดิวิชั่น 1 และใช้ชื่อนี้มาถึง 12 ปีเพราะในปี ค.ศ. 2004 ดิวิชั่น 1 ได้เปลี่ยนชื่อเป็น เดอะแชมเปี้ยนชิพ มาจนถึงปัจจุบัน
# อิมวู
อิมวู เป็นเครือข่ายสังคมออนไลน์ซึ่งสมาชิกใช้ตัวการ์ตูน 3 มิติเพื่อสนทนา, การทำสินค้าเพื่อขายและเล่นเกม. IMVU มีมากกว่า 50 ล้านคนที่ลงทะเบียน 10 ล้านผู้เข้าชมที่ไม่ซ้ำกันต่อเดือน IMVU มีแคตตาล็อกสินค้าเสมือนที่ใหญ่ที่สุดของโลก คือ มากกว่า 10 ล้านชิ้น (บางชิ้นถูกซ่อนได้โดยผู้สร้างสินค้า) โดยสินค้าเกือบทั้งหมดที่ถูกสร้างขึ้นโดยสมาชิก  ก่อตั้งขึ้นในปี 2004 IMVU ได้รับการสนับสนุนโดย บริษัท ร่วมทุนกับนักลงทุน Menlo Ventures, Allegis ทุน Bridgescale พันธมิตรและทุนซื้อที่ดีที่สุดและตั้งอยู่ใน Mountain View, California